**1 курс магистратура, семинар.**

**Пән: Қазақстан БАҚ-ы қалыптасуының саяси-экономикалық және әлеуметтік аспектілері**

 **Әдістемелік ұсыныстар**

1. Семинарлық сабақтар міндетті түрде силлабус негізінде өткізіледі.

2. Семинарлық сабақта оқытушы өзінің интеллектімен, ішкі және сыртқы мәдениетімен магистранттарға өнеге көрсетуге тырысады.

3. Белгілі бір тақырып өтілгенде, оқытушы магистранттың жауабын ықыласпен тыңдайды, оның ойын бөлмеуге тырысады.

4. Оқытушының әдістемелік арсеналында демократиялық принциптер мен интенсивті әсер ету әдісі біртұтас көрінуге тиіс.

5. Қазіргі БАҚ қалыптасуының барлық проблемасын түгелдей қамту мүмкін болмағандықтан, оқытушы магистранттардың зәру, көкейтесті мәселелерді қамтуын қадағалайды.

6. Оқытушы магистранттарды өз басының өнегесі арқылы ғылыми шығарма жазуға, ғылыми конференцияларға ынталандырады, қызықты тақырыптарды меңзейді.

7. Ұлттық журналистикатану мектебі, шетелдік тәжірибе үлгілері оларға жүйелі ұсынылады.

8. Оқытушы семинарлық сабақтарда көркем және деректі фильдерді көрсету арқылы әрбір тақырыптың саяси-экономикалық, әлеуметтік астарларын ашып көрсетуге ұмтылады, ол ньюанстар ортаға салынады, талданады.

9. Оқытушы магистрант еңбеген бағалауда әділдікке ғана жүгінеді.